छत्तीसगढ़ के प्रधान महालेखाकार विजय कुमार मोहंती ने प्रेस कॉन्फ्रेंस में सरकार को अपने वित्तीय प्रबंधन को कंट्रोल करने को कहा है. सरकार के वित्तीय हालात को विधानसभा के पटल पर रखने के बाद मोहंती मीडिया को संबोधित कर रहे थे. अपनी रिपोर्ट में उन्होंने ये भी बताया है कि सरकार करीब 20,000 करोड़ रुपये इस्तेमाल नहीं कर पाई, जो बजट का करीब 25 फ़ीसदी था. सरकार ने 2016-17 में 80000 करोड़ का बजट रखा था. जबकि खर्च केवल 60000 करोड़ ही कर पाई. मोहंती ने कहा कि ऐसे में बार-बार अनुपूरक बजट क्यों. कैग ने कहा है कि सरकार ने करीब 1465 करोड़ ज्यादा राजस्व सरप्लस दिखाया जबकि वास्तविक राज्य का वास्तविक रेवेन्यू सरप्लस 3864 करोड़ है.